*Non debe confundirse co Condal Club de Fútbol.*

O **Club Deportivo Condal** foi un club de fútbol da cidade de Barcelona, en Cataluña, España. Foi fundado en 1934 e en 1970 fusionouse co Atlético Cataluña para formar o Barcelona Atlètic, actual filial do FC Barcelona.

Historia
--------

O CD Condal foi fundado o 1 de agosto de 1934 como **Sección de Deportes de la España Industrial** e foi orixinalmente o equipo da fábrica que levaba o seu nome.

O equipamento era a raias verticais branquiazuis. A Compañía era propiedade da familia de Josep Antoni de Albert, quen foi brevemente presidente do FC Barcelona en 1943. En 1951, durante a súa presidencia, o club converteuse nun equipo filial do FC Barcelona e empezou a utilizar o estadio de Les Corts como local.

Ao principio militou nas ligas rexionais locais, pero en 1950 ascenderon a Terceira División e polo ano 1952 ascenderon a Segunda División. En 1953 finalizaron segundos no seu Grupo I, clasificados para disputar o play-off de ascenso, pero ao ser un filial do FC Barcelona non puideron ascender.

Logo de conseguir disputar o seu segundo play-off de ascenso en 1956, o CD Espanya Industrial independizouse do FC Barcelona e cambiou o seu nome polo de **Club Deportivo Condal** para poder xogar en Primeira División. O equipamento cambiouse por unha camisa azul con dúas franxas brancas en diagonal. Así o club podía disputar ese play-off e ascender a Primeira, o cal conseguiron. Só puideron estar unha campaña en Primeira e descenderon en 1957.

Tras o descenso, o Condal estivo 4 tempadas máis en Segunda División, ata que en 1961 renunciaron a seguir en Segunda e pasaron a xogar en Terceira. En 1965 regresan a Segunda, onde pasan dúas campañas ata descender en 1967.

En 1968 chega a un acordo co FC Barcelona para ser novamente o seu filial. Cambiou o seu uniforme por un azulgrana e con pantalón branco. En 1970 acórdase fusionarse co Atlético Cataluña para formar o Barcelona Atlètic.

Uniforme
--------

* **Uniforme titular**: Camiseta azul con dúas franxas brancas en diagonal, pantalón branco e medias azuis.

Estadio
-------

*Artigo principal**:* Camp de Les Corts.
O **Camp de Les Corts** foi o segundo estadio da historia do FC Barcelona. En 1951, tras facerse o España Industrial filial do Barcelona, pasou a xogar en Les Corts ata 1970.

Datos do club
-------------

* **Tempadas en 1ª**: 1
* **Tempadas en 2ª**: 10
* **Tempadas en 3ª**: 10

### Historial na liga

| Tempada | Categoría | Posición |
| --- | --- | --- |
| 1947/48 | 3ª | 4º |
| 1948/49 | Territorial A | — |
| 1949/50 | Territorial A | — |
| 1950/51 | 3ª | 4º |
| 1951/52 | 3ª | 1º |
| 1952/53 | 2ª | 2º |
| 1953/54 | 2ª | 5º |
| 1954/55 | 2ª | 11º |
| 1955/56 | 2ª | 3º |
| 1956/57 | 1ª | 16º |
| 1957/58 | 2ª | 5º |
| 1958/59 | 2ª | 4º |

| Tempada | Categoría | Posición |
| --- | --- | --- |
| 1959/60 | 2ª | 10º |
| 1960/61 | 2ª | 12º |
| 1961/62 | 3ª | 2º |
| 1962/63 | 3ª | 3º |
| 1963/64 | 3ª | 8º |
| 1964/65 | 3ª | 1º |
| 1965/66 | 2ª | 7º |
| 1966/67 | 2ª | 16º |
| 1967/68 | 3ª | 1º |
| 1968/69 | 3ª | 7º |
| 1969/70 | 3ª | 5º |

Xogadores destacados
--------------------

* Cataluña Marià Gonzalvo
* Cataluña Sígfrid Gràcia
* Cataluña Gustau Biosca
* Cataluña Ferran Olivella
* Cataluña Francesc Rodríguez
* Cataluña Carles Rexach

Palmarés
--------

### Torneos nacionais

* **Terceira División de España (3)**: 1951-52, 1964-65, 1967-68

Véxase tamén
------------

### Outros artigos

* FC Barcelona
* FC Barcelona B

### Ligazóns externas

* Información do club *(en castelán)*

|  |  |
| --- | --- |
| Control de autoridades | 
* Wd: Q856083
* GEC: 0019150

 |